**ROKIŠKIO RAJONO SAVIVALDYBĖS ADMINISTRACIJA**

TVIRTINU

Rokiškio rajono savivaldybės administracijos direktorius

(Parašas)

Andrius Burnickas

(Data)

**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
|  | Administracinės paslaugos pavadinimas | Santuokos nutraukimo registravimas |
|  | Administracinės paslaugos apibūdinimas | Santuokos nutraukimą Civilinės metrikacijos ir archyvų skyrius (toliau – CMAS) registruoja savo iniciatyva, vadovaudamasi teismo sprendimu.  Jei teismo sprendimas priimtas iki 2001-07-01 ir santuokos nutraukimas nebuvo įregistruotas, dėl santuokos nutraukimo registravimo pareiškėjai į CMAS kreipiasi asmeniškai. |
|  | Teisės aktai, reguliuojantys administracinės paslaugos teikimą | 1. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas, 2000-07-18 Nr. VIII-1864 (aktuali redakcija).  2. Lietuvos Respublikos asmens duomenų teisinės apsaugos įstatymas, 1996-06-11 Nr. I-1374 (aktuali redakcija).  3. Lietuvos Respublikos civilinės būklės aktų registravimo įstatymas, 2015-12-03 Nr. XII-2111 (aktuali redakcija).  4. Lietuvos Respublikos teisingumo ministro 2016-12-28 įsakymas Nr. 1R-334 „ Dėl civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“ (aktuali redakcija). |
|  | Informacija ir dokumentai, kuriuos turi pateikti asmuo | Civilinės metrikacijos ir archyvų skyrius santuokos nutraukimą registruoja savo iniciatyva (interesantui kreiptis nereikia), vadovaudamasis teismo atsiųstu įsiteisėjusiu sprendimu dėl santuokos nutraukimo.  Jei teismo sprendimas priimtas iki 2001-07-01 ir santuokos nutraukimas nebuvo įregistruotas, kreipiantis į CMAS dėl santuokos nutraukimo registravimo pateikiami šie dokumentai:  1. Prašymas.  2. Asmens tapatybę patvirtinantis dokumentas (jei prašymas teikiamas registruotu paštu ar per kurjerį, pateikiama notariškai ar konsulinio pareigūno patvirtinta dokumento kopija). Lietuvos Respublikos piliečio asmens tapatybei patvirtinti turi būti pateikiamas galiojantis Lietuvos Respublikos pasas arba asmens tapatybės kortelė; užsienio valstybės piliečio tapatybei patvirtinti turi būti pateikiamas: galiojantis užsienio valstybės piliečio kelionės dokumentas, pripažintas Lietuvos Respublikoje, leidimas gyventi Lietuvos Respublikoje, jei užsienio valstybės pilietis ar asmuo be pilietybės neturi kelionės dokumento; prieglobsčio prašytojo asmens tapatybei patvirtinti gali būti pateikiamas ir užsieniečio registracijos pažymėjimas, jei prieglobsčio prašytojas neturi kelionės dokumento; nuolat Lietuvos Respublikoje gyvenančio asmens be pilietybės, pabėgėlio ar užsieniečio, kuriam suteikta papildoma apsauga Lietuvos Respublikoje, statusui patvirtinti turi būti pateikiamas galiojantis leidimas gyventi Lietuvos Respublikoje.  3. Įsiteisėjęs teismo sprendimas (ar išrašas) dėl santuokos nutraukimo. |
|  | Administracinės paslaugos teikimo ypatumai | Teismas ne vėliau kaip kitą darbo dieną po teismo sprendimo nutraukti santuoką įsiteisėjimo dienos išsiunčia sprendimą elektroninių ryšių priemonėmis santuoką įregistravusiai civilinės metrikacijos įstaigai (Lietuvos Respublikos civilinio proceso kodekso 385 straipsnio 2 dalis).  Dėl santuokos nutraukimo pagal teismo sprendimą priimtą iki 2001-07-01, pareiškėjai į bet kurį CMAS turi kreiptis asmeniškai. Jiems gali tekti sumokėti mokestį, nurodytą teismo sprendime. |
| 6. | Administracinės paslaugos teikėjas | Civilinės metrikacijos ir archyvų skyriaus  vyr. specialistė Gražina Švanienė  Mob. [8 693 51 377](tel:8%20693%2051377)  [cbaib@post.rokiskis.lt](mailto:cbaib@post.rokiskis.lt)  Civilinės metrikacijos ir archyvų skyriaus vedėja  Aistė Sketerytė-Jasinevičienė  Tel. (8 458) 71153, mob. 8 690 24259  [a.jasineviciene@post.rokiskis.lt](mailto:a.jasineviciene@post.rokiskis.lt) |
| 7. | Administracinės paslaugos vadovas | Civilinės metrikacijos ir archyvų skyriaus vedėja  Aistė Sketerytė-Jasinevičienė  Tel. (8 458) 71153, mob. 8 690 24259  [a.jasineviciene@post.rokiskis.lt](mailto:a.jasineviciene@post.rokiskis.lt) |
| 8. | Administracinės paslaugos suteikimo trukmė | 1 darbo diena |
| 9. | Administracinės paslaugos suteikimo kaina  (jei paslauga teikiama atlygintinai) | Paslauga nemokama, jei registruojamas teismo sprendimas, priimtas po 2001-07-01.  Kitu atveju, pareiškėjui gali tekti sumokėti mokestį, nurodytą teismo sprendime.  Jei interesantas pageidauja, gali gauti santuokos nutraukimo įrašą liudijantį išrašą (Paslauga – Civilinės būklės akto įrašą liudijančio išrašo išdavimas), valstybės rinkliava – 4,30 Eur.  Mokėjimo rekvizitai:  Gavėjas - Valstybinė mokesčių inspekcija prie Lietuvos Respublikos finansų ministerijos  Įmokos kodas 52873  **Gavėjo bankai ir sąskaitos numeriai:**  LT78 7290 0000 0013 0151 - AS „Citadele bankas“ Lietuvos filialas, banko kodas 72900  LT05 7044 0600 0788 7175 - AB SEB bankas, banko kodas 70440   * LT32 7180 0000 0014 1038 - AB Šiaulių bankas, banko kodas 71800 * LT74 4010 0510 0132 4763 - Luminor Bank AS Lietuvos skyrius (buvęs AB DNB bankas), banko kodas 40100 * LT24 7300 0101 1239 4300 - AB „Swedbank“, banko kodas 73000 * LT42 7230 0000 0012 0025 - UAB Medicinos bankas, banko kodas 72300 * **Mokėjimo būdai:** • Internetu; • Bankų skyriuose; • AB „Lietuvos paštas” pašto skyriuose; • Informacinėse „Maxima“ kasose; • UAB „Perlo paslaugos” terminaluose.   Valstybinė rinkliava turi būti sumokėta prieš pradedant teikti paslaugą. Įmokos kvite būtina nurodyti duomenis asmens, kurio vardu pateikiamas prašymas. |
| 10. | Prašymo forma | Pridedama. |
| 11. | Paslaugos teikėjo veiksmų (neveikimo) apskundimo tvarka | Sprendimas per vieną mėnesį nuo jo priėmimo arba gavimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka. |

\_\_\_\_\_\_\_\_\_